PATVIRTINTA

Plungės r. Šateikių pagrindinės mokyklos

direktoriaus 2017 m. vasario 1 d. įsakymu

Nr.V-29-6

**PLUNGĖS RAJONO ŠATEIKIŲ PAGRINDINĖS MOKYKLOS RŪBININKO PAREIGYBĖS APRAŠYMAS**

1. **PAREIGYBĖ**

1. Rūbininkas priskiriamas darbininkų pareigybės grupei.

2. Pareigybės lygis – D.

3. Rūbininką skiria pareigoms ir atleidžia iš pareigų, nustato jo mėnesinį atlyginimą, sudaro rašytinę darbo sutartį mokyklos direktorius.

4. Rūbininkui nesant darbe dėl pateisinamų priežasčių, jo pareigas atlieka kitas asmuo, paskirtas mokyklos direktoriaus nustatyta darbuotojų pavadavimo tvarka.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Rūbininkas privalo išmanyti:

5.1. mokyklos, kurioje dirba, struktūrą;

5.2. materialinės atsakomybės pagrindus;

5.3. darbo organizavimo tvarką;

5.4. bendravimo psichologijos, profesinės etikos, elgesio kultūros pagrindus;

5.5. darbuotojų saugos ir sveikatos, priešgaisrinės saugos, elektrosaugos reikalavimus;

5.6. pamokų pradžios ir pabaigos laiką;

5.7. pirmosios medicinos pagalbos suteikimą, įvykus nelaimingam atsitikimui darbe.

6. Rūbininkas privalo vadovautis mokyklos vadovo įsakymais, mokyklos darbo tvarkos taisyklėmis, darbuotojų saugos ir sveikatos instrukcijomis, šiais pareiginiais nuostatais.

7. Rūbininkas pavaldus mokyklos direktoriaus pavaduotojui ūkio reikalams, vykdo jo teisėtus reikalavimus.

1. **RŪBININKO – BUDĖTOJO PAREIGOS**

8. Rūbininkas užtikrina rūbinėje esančių rūbų saugumą.

9. Pamokų metu rūbinės turi būti užrakintos.

10. Palaikyti rūbinėje švarą ir tvarką

11. Rūbininkas skambina pranešdamas mokyklos personalui ir mokiniui apie prasidedančią ir pasibaigiančią pamoką.

12. Kontroliuoja pašalinių asmenų įėjimą į mokyklą.

13. Pildo registracijos žurnalą.

14. Pašaliniams asmenims atsisakius vykdyti nurodymą apleisti mokyklos patalpas ar pastebėjus kitus pažeidimus bei avarijas, nedelsiant informuoti mokyklos vadovą.

15. Dirbti sąžiningai ir nepatikėti savo pareigų vykdymo kitam asmeniui.

16. Kultūringai aptarnauti mokinius, būti paslaugiam, laikytis etikos normų.

17. Tausoti mokyklos nuosavybę, rūpestingai naudotis darbo priemonėmis.

1. **RŪBININKO – BUDĖTOJO TEISĖS**

18. Reikalauti, kad mokyklos vadovas (darbdavys) užtikrintų saugą ir sveikatą, nustatyta tvarka aprūpintų asmeninėmis apsaugos priemonėmis.

19. Sužinoti iš darbdavio apie darbo aplinkoje esančius sveikatai kenksmingus ir pavojingus veiksnius.

20. Nustatyta tvarka reikalauti, kad būtų atlyginta žala, padaryta sveikatai dėl nesaugių darbo sąlygų.

1. **RŪBININKO – BUDĖTOJO ATSAKOMYBĖ**

21. Rūbininkas atsako už:

21.1. mandagų bendravimą;

21.2. rūbų saugumą;

21.3. skambučio, pranešančio apie pamokų pradžią ir pabaigą nuskambėjimą laiku;

21.4. į mokyklą patekusius pašalinius asmenis;

21.5. darbuotojų saugos ir sveikatos instrukcijų, priešgaisrinės saugos taisyklių, elektrosaugos reikalavimų laikymąsi;

21.6 tinkamą darbo laiko naudojimą, darbo drausmės pažeidimą;

22. Už savo pareigų netinkamą vykdymą rūbininkas – budėtojas atsako mokyklos darbo tvarkos taisyklių ir Lietuvos Respublikos įstatymų nustatyta tvarka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Su pareigybės aprašymu susipažinau ir sutinku:**

Data

(parašas) (vardas, pavardė)